Беседа:Добърско

message: Редакция 10695608 беше премахната с мотив, че това не е статия за богомилството или история на християнството. Същевременно историята на селото е тясно преплетена с християнството, което е официална религия в Република България от 864 г. Смятъм че е исторически значимо хората да знаят факти от местната история, а посочените източници са авторитетни. Нека разгледаме и двете страни и да вземем решение с консенсус за да не губим времето си в редакция и премахване. --Wikiknol (беседа) 14:44, 16 февруари 2021 (UTC)
replies: text: Не мисля, че големи пасажи за историята на християнството са подходящи за статията, само защото селото е християнско - това означава да преразкажем историята на християнството в почти всички селища в България. За целта има вътрешни препратки.-- Алиса Селезньова (беседа) 15:04, 16 февруари 2021 (UTC)
replies: text: :Напълно съм съгласен с горното. Абсурдно е във всяко село в страната да разказваме какво е направил Константин. За сведение само християнството не е официална религия в България според конституцията, а традиционна. Източниците също са далече от У:БИ: твърдението „през 902-903 г. в селището се появил силно вярващ, но неграмотен монах-аскет. Това бил Иван Рилски, който бил приютен от местните жители, ограмотил се и останал в селото повече от 20 години“ е повече от смехотворно. -- Мико (беседа) 15:14, 16 февруари 2021 (UTC)
replies: text: ::Относно смехотворното твърдение. Факт е, че от IX-X в. нямаме запазени много писмени доказателства и в редица случаи единствен източник са народните предания запазени от местните жители. Това, както знаете е проблем на цялата българска история, поради редица системни процеси. Само по себе си преданията не са доказуеми и дефиницията в речника на българския език е абсолютно вярна и нещата трябва да се пресяват. Същевременно трябва ли да зачеркнем св. Иван Рилски от историята на Вихрен, Доброво, Генерал Тодоров и т.н. ако става въпрос за нефантастични твърдения описани в книги съхранявани в Националната библиотека? С какво Уикипедия и в частност ние като редактори допринасяме да се дигитализира и запази колективната памет на българите? Поздравиǃ --Wikiknol (беседа) 20:36, 16 февруари 2021 (UTC)
replies: text: :::Не това е целта на Уикипедия. Това е енциклопедия. Но иначе за засвидетелствани от вторични източници предания, разбира се, има място: „Местна легенда твърди... реф, издателство на БАН“. За писанията на съвременни „краеведи“, които са решили да възвеличат родното си място, твърдейки знаят предание, че архитектът на Хеопсовата пирамида е от Горно Нанадолнище - не. -- Мико (беседа) 06:47, 17 февруари 2021 (UTC)
replies: text: ::::Какво фантастично има в това че св. Иван Рилски може би е живял 20 години в дадено село? Доста сме далеч от предания за Хеопсовата пирамида и древните траки. Може да се провери в различни източници, че св. Иван Рилски е бил пастир до 25 годишна възраст, след което е обиколил много селища. Да, енциклопедичното дело в България датира от края на XIX в. и набавянето на фактологична информация за средновековието е сложна задача. Да, Уикипедия е енциклопедия, а също така Уикипедия не е демокрация и всички решения се вземат след дискусия, което правим в момента. Поздравиǃ --Wikiknol (беседа) 12:45, 17 февруари 2021 (UTC)
replies: text: :::::Фантастично е, че няма такива 1. исторически сведения 2. запазени легенди към началото на модерната епоха, тоест средата на XIX век. Може да надникнете в биография на Дуйчев. Извадете от Дуйчевата книга легенда, в която експлицитно се споменава Добърско - веднага влиза. Иначе какво - дискутираме.  -- Мико (беседа) 13:00, 17 февруари 2021 (UTC)
thread_title:  История на селото